GURRUTXAGA URANGA (EAJ, 2017-06-22):
Eskerrik asko, legebiltzar-buru andrea. Egun on guztioi.
Lehenik eta behin, eskerrak eman lortu dugun akordioagatik. Nik uste dut akordio ona dela. Kostatu zaigu baina iritsi gera akordiora.
Arana anderea, nik uste dut ez dela sobran ikusten ditugunik mugimendu feministak eta nik uste dut guri hori salatu diguzunean aipatu dituzula mugimendu feministak, los agentes LGTBIQ y has hecho ahí un.. Yo he dicho los movimientos feministas y los agentes LGTBIQ y los expertos en esa materia los hemos mantenido. O sea que, solo lo que veíamos en sobra era eso.
Estamos hablando de otro tema. Creemos que los movimientos feministas, los agentes, los colectivos feministas son muy importantes. El Gobierno Vasco trabaja en diferentes materias con muchos movimientos pero no veíamos que este fuera el caso. Nada más.
Gizartean belaunaldiz belaunaldi barneratutako ideiak alde batera utzi eta aniztasun afektibo-sexuala onartzeko trantsizio baten aurrean onartzen garela esan dezakegu. Munduaren ikuskera asko aldatu da. Lehen ezkutuan uzten genituen gauzak agerian uzten dira zorionez eta giza eskubideen alorrean asko egin dugu aurrera.
Arartekoaren txostenean ikusten dugu, eta zuek zuen ekimenean ere ondo azaltzen duzuen bezala, aurrerapauso handiak eman dira. Baina oraindik asko daukagu egiteko eta hala uste du gure taldeak ere, oraindik asko daukagula egiteko.
Arazo estruktural bat den heinean, esparru desberdinetan  - denetan ez esateagatik -  ematen da baina legez bestekoan hezkuntza arloari erreferentzia egiten zaio eta lortu dugun erdibidekoak hezkuntzari zehaztu gara batez ere eta horri buruz arituko naiz gaurkoan.
Datu asko dira gaurko eskoletan ematen diren jazarpen, bullying, bortxaketa kasuen inguruan azterketak asko dira eta azterketa asko egote horren nik uste dut erakusten duela Eusko Jaurlaritzaren aldetik dagoen kezka eta jartzen zaion garrantzia gai honi, azkenean nahi duguna dela azterketa horien bidez egoera zein den ikusi eta politika eraginkorragoak aplikatzen saiatu. Badauzkagu azkenaldian atera diren bi eta horietan mugatuko naiz.
Batetik da "Ikaskideen arteko tratu txarrak", 2006koa. Ikerlan hau da egiten den 5. ikerlana, honetan Lehen Hezkuntzako eta DBHko ikasleek eskola jazarpenari buruz daukaten iritzia jasotzen da eta Lehen Hezkuntzako 93 ikastetxe eta DBHko 92 ikastetxeetan egin da. Azken hamarkadotan sentiberatze eta kontzientziazioa gero eta handiagoa izan da eskola inguruneko ikaskideen arteko jazarpenaren garrantziaz. Honetan ikusten dugu baita ere mutil gehiagok jasotzen dituztela tratu txarrak neskek baino.
Eta bigarrenik, badaukagu ere duela gutxi atera zen beste diagnosi bat Eusko Jaurlaritzaren eskutik "Lesbofobia, homofobia eta transfobia hezkuntza sisteman", 2016an egindakoa. Honetan lortu diren ondorioa nagusiak dira nerabeen aniztasun afektibo-sexuala eta familia aniztasuna onartzen dutela dirudiela, LGTBI kolektiboekiko errespetua agertzen dute. Gainera, familia aniztasuna gero eta onartuagoa dago.
Baina egia da barneratzen hau diskurtsoan badagoela eta gero eta errespetuzkoagoa dela. Baina ikerlan horietan ikusi dezakegu fobiak kognitiboak, afektiboak eta jokabideak ere badirela eta jokabideko horiek oraindik ere ematen direla.
Fobia (...) horiek agertzen dira eta uste dugu ezkutuko aurreiritziak dituztela oraindik ere eta horregatik ateratzen direla, eta ez daukala zertan izan kontrako edo gaitzespeneko egoera bat, baizik eta ezjakintasunaren aurrean, ateratzen den zerbait. Garrantzitsua iruditzen zaigu bisibilizazioa eta benetan egoerak ezagutze hori.
Datu esanguratsua da ere neskek jarrera positiboagoa agertzen dutela dibertsitateari dagokionez eta mutilek baino gutxiagotan erabiltzen dituztela kolektiboak baztertzen edo epaitzen dituzten ahozko jokabideak.
Bestalde, mutilek diote benetan zaila izango zitzaiela bere lagun mutilei gay direla aitortzea lagun horiek baztertu edo barregarri utziko lituzketela uste dutelako. Horrelako kontuetan, aipatu dudan bezalaxe, ezjakintasunak errealitatea desitxuratzen du eta horrek beldurrak ekartzen dizkigu.
LGTBIfobiaren aurkako borroka pertsona guztien berdintasun printzipioaren, duintasunaren eta giza eskubideen aldeko defentsa da. Dibertsitatea aberastasuna da eta hori oinarritzat hartuta, gero eta gizarte inklusiboago, justoago eta errespetuzkoago baten alde egin behar dugu.
Aitortu behar dugu eskola leku ezinhobea dela gai horiei heltzeko eta ezinbestekoa da hezkuntza komunitatea LGTBIfobiaren aurkako eragile aktibo bihurtzea, edozein bazterkeria motaren aurkako eragile aktibo bihurtzea prebentzioaren aldetik eta gaiari arreta egokia eskainiz.
Baina noski, ikastetxeen lana bakarrik ez da. Gizartearen inplikazioa beharrezkoa da, komunikabideena eta, nola ez, familia berarena, etxetik hasten direlako pertsonen heziketa eta pertsonen izatekoaren muina. Hezkuntza sistemak hezkidetza eta genero indarkeriaren prebentzioa lantzeko gida-plana eta ikasle "trans"-ei edo genero portaera ez normatiboa dutenei eta haien familiei laguntzeko protokoloak ditu.
Gure taldetik pentsatzen dugu Hezkuntza Sailak lan eta esfortzu handia egiten duela gai honen inguruan eta aitortu beharra daukagula ere egiten den lana. Badaukagu, egia da, egiteko lana oraindik ere bai baina bidea hasita dago. Eusko Jaurlaritzak legealdi hasieran tratuz hartu zuen sexu eta genero aniztasuneko politikak garatzeko konpromisoa. Berdinduren bidez, LGTBI kolektiboari arreta emateko zerbitzuaren bidez, berdintasuna indartzea eta berdintasun eza ahultzea lortu nahi da.
Gure taldeak pertsona guztien eskubideen defentsan irmo jarraituko du edozein dela ere bazterkeria mota edo arrazoian, politiko publikoen babes neurriak bultzatuz eta bazterkeriaren aurkakoak ezarriz.
Horregatik sinatu dugu gaurkoan erdibidekoa. Enplegu eta Gizarte Politika Sailari eta baita Hezkuntza Sailari aurrerapausoak ematera bultzatzen digu, beraien bidean indarra jarriz eta dibertsitatearen asimilazioan pausoak eman ditzagun.
Herri aurreratu bat garen heinean, uste dut aniztasunak sendotasuna ematen digula eta babestu eta indartu beharreko balioak direla.
Eskerrik asko.